
Tämä on johdatus G-systeemiin 200 Vesi-ja viemärijärjestelmät 

YRJÖ ROSSIN SAIRASKERTOMUKSET 


"Olin vuonna 1993 syyslomalla koulumaailmasta (29.10.), kun vanhempieni kotona Saarijärvellä 
wc:ssä käydessäni koin päässäni aivan omituisen tunteen. Tuntui kuin korvat olisivat menneet 
lukkoon, mutta vaikka nieleskelin kuinka paljon lukitus ei avautunut. Sanoin vanhemmilleni, että nyt 
minulta taisi katketa verisuoni päästä. Vanhempani rauhoittelivat minua ja sanoivat, että kunhan 
lepäät niin eiköhän se siitä ohitse mene. En kuitenkaan saanut mieleeni rauhaa, vaikka lukitus ja kipu 
tuntuivat hieman hellittävänkin aspiriinin ottamisen jälkeen. 

Lähdin sitten ajelemaan Saarijärveltä Äänekoskelle kotiani kohti. Ajoin noin 40 kilometriä autollani 
tietämättä mitä minulle oli tapahtumassa. Halusin ennen kotiin menoa käydä paikallisesta 
kirjakaupasta ostamassa diskettejä. Pääsin kauppaan hyllyille asti ja sain otettua disketit käteeni, kun 
yhtäkkiä kaaduin maahan. Oksensin, ulostin ja virtsasin ja sain häthätää sanotuksi, että päähän sattuu 
ja että valtimo katkesi päästä. Tiedostin tilanteen heti. Kahdessa minuutissa paikalle saatiin 
ambulanssi, joka kiidätti minut Jyväskylän Keskussairaalaan. Siellä pääni kuvattiin ja todettiin, että 
kyseessä on aivoverenvuoto. Pikaisesti minua lähdettiin viemään Kuopion Yliopistolliseen Sairaalaan 
(KYS). En tiedostanut mitään noin puoleen vuorokauteen. Sitten heräsin KYS:ssä ja näin ympärilläni 
hoitajia." ... 

"Olin kesäkuun 15. päivän aamuna 1998 perhokalastelemassa tapani mukaan aamuyöstä ja yksin 
Saarijärven Muittarinkoskella. Olin todella onnellinen kesälomasta, tästäkin kalastusreissusta, niin kuin 
muistakin tekemistäni perhostelumatkoista. Edellinen SAV oli jäänyt unholaan ja koin eläväni todella 
täysillä. Koko elämä näytti valoisalta. Hienon kalastusaamun kunniaksi n. klo 5.30 iski taimen kiinni 
tutulta kohdalta Muittarinkoskessa. En ennättänyt ajatella kuin yhden lauseen, jonka muistan, "nyt se 
tuli taas, ei... minä kuolen!", ja silloin jalat menivät aitani ja kaaduin koskeen. Tämän jälkeen minulla 
on täysin pimennossa tapahtumat koskella ja sen jälkeen pari vuorokautta. 

Veli Huttunen, eläkeläiskauppias, kuuli suoran huutoni, ulinani ja löysi minut kohtalaisen nopeasti 
läheisen kesämökin kuistilta. Veli kertoi, että olin läpimärkä. Olin siis joutunut uppeluksiin koskessa. 
Virta oli tuonut minua alaspäin jonkin matkaa. Veli kertoi myös, että minulla oli kännykkä kädessä - 
joka ei kuitenkaan toiminut. Muistelen hämärästi, että minulle tuli tunne, että 'voi ei, en pysty 
hälyttämään apua, kännykkä on kastunut pilalle'. Perhostellessani minulla on aina kahluuhousut 
jalassa, ja kalastelen aika syvällä. Nyt sain kohtauksen seisoessani noin metrin syvyydessä 
Muittarinkosken alaosassa, kohtalaisen voimakkaasti virtaavassa kohdassa. On aivan ihme, että 
selvisin koskesta ylös, sillä kahluuhousuni olivat olleet täynnä vettä, ja olin sentään saanut 
sairauskohtauksen. Hurjinta kaikessa oli se, että Veli kertoi myöhemmin kuinka minulla oli ollut taimen 
haavissa, kun minut löydettiin! Olen siis saanut perhollani taimenen, jota en ole koskaan nähnytkään - 
tuntenut vain iskun. 

Nyt matka hoitoon kesti kauan. Ambulanssi saatiin lopulta kosken rannalle, mutta sitten pieniä 
hiekkateitä Jyväskylään, jossa todettiin, että jälleen kerran SAV. Tapasin jälkikäteen yhden 
ensiapuhoitajan, joka kertoi, että kun minut tuotiin Jyväskylään en kyennyt enää mitään muuta 
puhumaan kuin toistamaan lausetta: 'niin se on, niin se on, niin se on...'. Minulla oli jäänyt ikään 
kuin levy päälle. Jyväskylästä sitten taas KYS:iin. Siellä olin pitkään tiedostamatta mitään 
(kansankielellä tajuttomana). Heräsin ymmärtääkseni morfiinihumalassa teholla tähän maailmaan 
ehkä pari päivää kohtauksesta. Näin ainakin muistelen. Siis tämä tarkoittaa sitä, että olin nähtävästi 
koko ajan tajuissani ja reagoin, keskustelin henkilökunnan ja lääkäreiden kanssa, mutta itse en muista 
mitään ennen kuin tuossa pari päivää kohtauksesta. 

Ensi reaktio herätessäni oli elämää syleilevä! Minä elän, kerta kaikkiaan minä elän yhä! Ja nyt tämä 
poika aikoo myös elää! Päätin siinä hetkessä, että nyt en jää sängynpohjalle ruikuttamaan, en aio 
antaa masennukselle ja pelolle valtaa, vaan minä elän. Elän, sillä olen saanut vielä kerran jäädä eloon 
jopa täysin mahdottomasta tilanteesta. Elän, sillä en voi koskaan tietää, milloin elän viimeistä 
päivääni. Tämä periaate on minulla yhä. Tälläkin hetkellä janoan elämää todella voimakkaasti. Ja 
tunnen myös eläväni täysillä. Elämä on lahja, josta haluan pitää kiinni. 

KYS:ssä ensihavaintoni olivat kaksinaisia: nimittäin näin kaiken kahtena. Olin niin heikossa fyysisessä 
kunnossa, että silmissäni oleva synnynnäinen lievä karsastus alkoi hallita. Silmänlihakseni eivät 
kyenneet pitämään katsettani kurissa ja siksi näin kaiken kahtena. Meni varmaan päivä pari ennen 
kuin hoksasin ja ymmärsin tästä edes lääkärille kertoa. Morfiini tai aivojen "tilttaaminen" yleensä tuotti 
minulle hallusinaatioita. Näin hirvittäviä elukoita, jotka terävin hampain hyökkäsivät kimppuuni. 
Sairaanhoitaja Raili piti minua parin vuorokauden aikana useaan otteeseen kädestä kiinni ja tuki 
minua näissä peloissani. Sain epilepsiakohtauksia. Puhuin jopa jotain omituista kieltä. Oli hurja kokea 
tilanne, jossa en kykene sanomaan sanaakaan suomeksi, mutta suuni tuotti jotakin outoa kieltä. 
Viittomalla sain lääkärin ymmärtämään, että minä ymmärrän mitä hän puhuu, mutta en kykene 
vastaamaan suomeksi. Mielenkiintoinen kokemus sinänsä - osin pelottava, osin hauska." 

(Lähde WWW/Jyrki Rossin kotisivut, http://personal.inet.fi/koti/rossi/sav.html kopioitu 10.10.2008 ) 


Rossin elämäntragedian näyttämöt eli ikimuistoiset paikat ja tapahtumat: 


Paha paikka 

Toiminto 

Sairauskohtaus 

Lisäoire 

WC vesiklosetti 

Tarpeilla 

1. aivoverenvuoto 

pelkotila 

Koski Mittari 

Perhokalassa 

2. aivoverenvuoto 

kielillä puhuminen 

VESIELEMENTTI 

YKSINOLO 

SAV (valtimovv.) 

MIELI MUUTTUU 


Paikat, joihin liittyy emotionaalisesti eli tunnepitoisesti koskettavia muistoja, jäävät erityisesti mieleen, ne 
muistetaan ja mainitaan. Kertomus on kronotooppinen (spatiotemporaalinen), koska siinä on 
selostettu tapausten ajankohta ja paikka. Juonta kertomuksessa edustaa tapahtumien kulku. Kyseessä on 
selviytymistarina, jossa tarinan sankari on aivoverenvuodosta kuntoutunut potilas. Elämä oli rakennettava 
pala palalta uudestaan. 

Edellä oleva kertomus voidaan strukturoida (mallintaa) muutamaksi ydinsanaksi. josta voidaan edelleen 
muodostaa mielikuva tapahtuman merkityksestä sen kokijalle. Ainekset saadaan kotisivutekstistä. 
Periaatteessa tekijöitä on seitsemän 3+3+1. Eli yhteinen nimittäjä molemmilla kierroksilla on SAV eli 
valtimoverenvuoto, minkä seurauksena mielen toiminnot muuttuivat. Molemmilla kerroilla sairauskohtaus 
sai alkunsa yksityisessä tilassa, mutta ennen sairaalaa matkanteko jatkui, ensimmäisellä kerralla 
kirjakauppaan ja toisella kerralla koskea alas taimen haavissa. Molemmilla kerroilla tuupertuminen tapahtui 
kädessä jotain. Vuonna 1993 kädessä oli diskettejä ja vuonna 1998 haavi, jossa taimen. Molemmissa 
kerroissa on tarinallinen jännite. Henkilö sai mitä oli hakemassa, mutta samalla myös sellaista mitä hän ei 
halunnut. Tarinaa voi jäsentää ja ymmärtää modalisoinnin avulla, koska aivot ovat mielen ja 
aistitoimintojen komentokeskus. Häiriöt verenkiertosysteemissä voivat olla kohtalokkaat. Tämänkaltaisilla 
menettelyillä voidaan harjoittaa synteesin tekemistä, osien kokoamista suuremmaksi jäsennykseksi. 
Vastaavasti kokonaisuus, teksti voidaan eritellä eli analysoida osatekijöihinsä. 

Kuvaus on toiminnallinen, joten tapahtumat saavat siinä konkreettisen ja yksityiskohtaisen kuvauksen. 

TARINAN MODAALISET ELEMENTIT 

Oleminen = sairauskohtaus (1. ja 2. SAV) AIKA 

Tekeminen = kohtauspaikka PAIKKA 

Tietäminen = tajunta TAPAHTUMA 

Voiminen = kehno olo 

Täytyminen = apu 

Tahtominen = tieto 

Uskominen = elämänusko 


1993 1998 

vessa koski 

tunnetila kielitaito 


Tieto (strategeemi) 

t 


Apu (semeemi) 


Sairauskohtaus (genoomi) 



Kohtauspaikka (fenoomi) -► Elämänusko (futureemi) 


I 


Tajunta (transfeemi) 

Kehno olo (myteemi). 


Vedellä on ihmiselle syvä merkitys. Vesi on esitetty kuoleman kuvana. Normaalisti tuli on tuhon symboli ja 
vesi elämän lähde, mutta tarinassa kaikki on toisin. Elämä kääntyy päälaelleen. Oman painotuksensa 
tarinaan tuo koski. Päähän koski, ja koski vei. Nesteet virtasivat, virta vie. Systeemit menivät sekaisin, 
yksilön paha paikka on samalla myös paskajuttu. Hieno tarina, ja oman hohtonsa tapahtumiin luo 
myyttinen paikka Saarijärvi, jossa kansanrunoilija Runebergin ajoista on ollut kovan onnen lapsia. 

Jos tarinaa tarkastellaan kirjallisuustieteen termein, niin kertomuksessa on vahva peripeteia, odottamaton 
käänne kun verenvuotopotilas toteaa mahdollisesti verisuonen katkenneen päässä. Ihmiselle 
aivoverenvuoto on aina kohtalokas ja kalliiksi käy myös LVI-tekniikan suonistojen repeäminen ja heikot 




Hamartia = kohtalokas erehdys 
Peripeteia = yllättävä käänne 
Anagnorisis = asiantilan tunnistus 
Pathos = kärsimys ja piina 
Intentio = pyrkimys tavoitteeseen 


putkiliitokset tai putken syöpymiset tai tukkeutumiset. Ajan ja paikan määreiden lisäksi henkilöllä on hyvä 
motiivirealiteetti, tilannetaju siitä mitä tapahtuu, vaikka jatkotoimet eivät olleetkaan sitten niin 
mallikkaita. Potilas tiesi huonoon vointiinsa on hyvän syyn. Aktorikvaliteetti on tapahtumien keskushenkilö 
Yrjö Rossi, tekijä joka parani ihmeteltävän hyvin ja vielä hyödynsi tapahtunutta ym. kotisivuteksteillä, mutta 
tapahtunut edusti silti kertojan elämässä pitkään pathosta, tunnepitoista kärsimystä ja piinaa. Varsinkin 
kun hän sai tietää ennusteen huonoksi. Potilaalla oli silti tahto elää, intentiona oli päivä kerrallaan 
selviäminen. 

Mitä voimme oppia aivoverenvuodon ja putkituksen analogiasta? Tukoksia ei pitäisi päästää syntymään ja 
putkien on oltava huollettavissa. Käytännössä suunnitteluvirheen kaava on seuraava pienessä tai suuressa 
mittakaavassa. 

hamartia, kohtalokas erehdys 

= virheellisyys suunnitelmissa, asennuksessa tai materiaaleissa 
peripeteia, odottamaton käänne, havainto 
= "kohtaus", ilmiselvä haitta, onnettomuus tai tapaturma 
anagnorisis, asioiden oikean laidan tunnistus 

= onnettomuustutkimuslautakunta, vakuutustarkastaja, konsulttivastuu, tilannekartoitus, lausunto, valvoja 
pathos, tunnepitoinen kärsimys ja piina 
= vastuukysymykset, riitatapaukset, homeongelmat jne. 
intentio, tavoitteellisuus, pyrkimys 
= tilanteesta selviäminen, tilanteen nopea korjaaminen. 

Haluttaessa parantaa suunnittelijan pätevyyttä, on kaavasta hyötyä. On opittava sattuneista virheistä 
(lessons learned LL) ja tunnettava uudet paremmat tuotteet, joista todetut haitat on poistettu. Tämä 
edellyttää hyvää tuotetietoutta ja riskien laskennallista hallintaa (esim. paineet, räjähdysalttiit aineet). 
Rossin sairauskertomus sisältää kaikki vauhdikkaan tarinan käänteet. LVI-suunnittelu sisältää monenlaisia 
kertomuksia, LVI-dokumentaatio on suunnittelukertomus, työselityksineen ja piirustuksineen. 

14.10.2008 hakutoiminnolla "Etsi" löytyi sanalla työselitys työasemalta 202 dokumenttia. Laatutoiminnassa 
suunnittelussa tietojen löydettävyys on keskeisen tärkeä, koska se mahdollistaa mm. virheiden 
todentamisen tarvittaessa. Jos edetään systemaattisesti tilanteen hoidossa, on tiedettävä mitä faktisesti 
on tapahtunut ja mihin se on vaikuttanut, jotta tilanne voitaisiin korjata. Tietovuoto voi olla falskien putkien 
kaltaista. Tieto katoaa arkistojen uumeniin tai epäsopiviin tiedostomuotoihin, kun laitteistot ja ohjelmistot 
muuttuvat. Lokitietojen on oltava tarkkoja ja luotettavia, yleistä sanahelinää tai yksilöllisiä ilmaisuja tulee 
nimeämisessä tai tiedon sijoittamisessa välttää. 

On erehdys luulla, ettei jotain suunnittelutietoa enää tarvita. Lakisääteinen tietojen säilyvyys ja 
löydettävyys on vähintään taattava. 




